pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.แนะประชาชนไหว้สารทจีนอย่างสุขภาพดี เลือกซื้ออาหารปลอดภัย
วันอังคารที่ 23 สิงหาคม 2559
สธ.แนะประชาชนไหว้สารทจีนอย่างสุขภาพดี เลือกซื้ออาหารปลอดภัย
กระทรวงสาธารณสุขแนะไหว้สารทจีนสุขภาพดี เลือกซื้ออาหารปลอดภัย ย้ําเป็ด-ไก่ ต้องสด ใหม่ เน้นปรุงสุก สะอาด ผู้ที่เป็นโรคเบาหวาน ความดันโลหิตสูง น้ําหนักตัวเกิน ควรกินอาหารประเภทต้ม ตุ๋น ผักใบเขียว  ลดอาหารทอด ลดหวาน มันเค็ม กินผลไม้แทนขนมหวาน
นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ถึงเทศกาลไหว้สารทจีนที่จะมาถึงในวันที่ 17 สิงหาคมนี้ ว่า วันสารทจีนจะมีพิธีไหว้บรรพบุรุษและไหว้เจ้า ทําให้มีการจับจ่ายซื้ออาหารสําหรับไหว้ และนําไปบริโภคจํานวนมาก การเฝ้าระวังเรื่องของความปลอดภัยด้านอาหารจึงเป็นสิ่งสําคัญ จากรายงานสถานการณ์โรคที่ต้องเฝ้าระวังทางระบาดวิทยา สํานักระบาดวิทยา กรมควบคุมโรค ตั้ง แต่ 1 มกราคม – 1 สิงหาคม 2559 ทั่วประเทศพบผู้ป่วยอาหารเป็นพิษจํานวน 77,000 คน และผู้ป่วยท้องเสีย จํานวน 768,250 คนเสียชีวิต 3 คน สําหรับเดือนกุมภาพันธ์ 2559 เป็นเดือนที่มีเทศกาลตรุษจีน พบผู้ป่วยอาหารเป็นพิษจํานวน 11,398 คน และผู้ป่วยท้องเสียจํานวน 107,341 คน สาเหตุส่วนใหญ่เกิดจากการบริโภคอาหารไม่ถูกสุขลักษณะ การบริโภคอาหารสุก ๆ ดิบ ๆ และการมีสุขาภิบาลในสถานที่เตรียม ปรุง และจําหน่ายอาหารไม่ถูกสุขลักษณะ
ดังนั้น ควรเลือกซื้ออาหารจากร้านค้า ตลาด หรือแหล่งจําหน่ายที่สะอาดมีสุขลักษณะที่ดี ได้รับการรับรองมาตรฐาน ผู้ที่มีโรคประจําตัวเบาหวาน ความดันโลหิตสูง น้ําหนักตัวเกิน เลือกรับประทานอาหารประเภทต้ม ตุ๋น กินผักใบเขียว หลีกเลี่ยงอาหารประเภททอด ลด หวาน มัน เค็ม ส่วนผู้ที่นิยมรับประทานขนมเซ่นไหว้ เช่น ขนมเข่ง ขนมเทียน ซึ่งมีส่วนประกอบหลักเป็นแป้งและน้ําตาล จะต้องจํากัดปริมาณในการรับประทาน เพื่อไม่ให้ร่างกายได้รับพลังงานมากเกินไป หรือเลือกกินผลไม้แทน
นอกจากนี้ ควรระวังเรื่องอัคคีภัย จุดธูปเทียนในภาชนะทนไฟ รอจนกระทั่งธูปหมด เผากระดาษเงิน กระดาษทอง ในภาชนะที่ทนไฟ มีฝาปิดมิดชิด หากต้องจุดประทัดควรจุดในที่โล่ง พยายามอยู่ห่างจากพื้นที่จุดประทัดอย่างน้อย 10 เมตร เพื่อป้องกันสะเก็ดไฟกระเด็นเข้านัยน์ตา และดูแลลูกหลานอย่างใกล้ชิด อย่าให้เด็กนําประทัดไปจุดเล่น เพราะอาจเกิดอันตรายได้
สําหรับการเลือกซื้ออาหารเซ่นไหว้ให้ปลอดภัย ควรเลือกซื้อสัตว์ปีก เช่น เป็ด ไก่ ต้องสดใหม่ เนื้อแน่น ไม่มีสีคล้ํา ไม่มีจ้ําเลือด ไม่ทาสีตามตัวสัตว์ ไม่มีกลิ่นเหม็น สําหรับเนื้อหมูควรเป็นสีอมชมพู ไม่ซีดหรือแดงจนเกินไป ที่สําคัญต้องไม่มีเม็ดสาคูหรือตัวอ่อนของพยาธิตัวตืด ไข่ไก่ และไข่เป็ดควรเลือกฟองที่สดใหม่ เปลือกไข่ไม่แตก หรือบุบร้าว ไม่มีมูลติด ส่วนผักควรเป็นผักปลอดสารพิษ สีผักต้องสดเป็นธรรมชาติ ไม่เหี่ยวเฉา ช้ํา เน่า หรือขึ้นรา รวมทั้งไม่ควรเลือกผักที่มีคราบขาวของแมลงหรือมีเศษดินตกค้าง
สําหรับวัตถุดิบทุกชนิด ก่อนปรุงควรล้างให้สะอาด ผักและผลไม้ต้องล้างด้วยน้ําสะอาด 2 - 3 ครั้ง เนื้อสัตว์ต้องปรุงให้สุกทั่วทั้งชิ้น เพื่อทําลายเชื้อแบคทีเรีย ไวรัส พยาธิใบไม้ในตับ พยาธิตัวตืดและก่อนนํามารับประทานควรอุ่นให้สุกอีกครั้ง ควรเลือกใช้เครื่องปรุงรสที่มีเครื่องหมาย อย. หรือ มอก. รับรอง
*********************************** 14 สิงหาคม 2559
รัฐบาลไทย-ข่าวทำเนียบรัฐบาล-กระทรวงยุติธรรม ขับเคลื่อนโครงการสร้างพื้นที่ปลอดภัยในหมู่บ้าน/ชุมชน พื้นที่จังหวัดพิจิตร
วันอาทิตย์ที่ 19 มกราคม 2563
กระทรวงยุติธรรม ขับเคลื่อนโครงการสร้างพื้นที่ปลอดภัยในหมู่บ้าน/ชุมชน พื้นที่จังหวัดพิจิตร
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมชี้แจงแกนนําระดับตําบล พื้นที่จังหวัดพิจิตร
ในวันศุกร์ที่ ๑๗ มกราคม ๒๕๖๓ เวลา ๐๙.๓๐ น. ณ อาคารคอนเวนชั่นฮอลล์ ห้างสรรพสินสินค้าแฮปปี้พลาซ่า อําเภอเมือง จังหวัดพิจิตร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดการประชุมชี้แจงแกนนําระดับตําบล พื้นที่จังหวัดพิจิตร ภายใต้โครงกานสร้างพื้นที่ปลอดภัยในหมู่บ้าน/ชุมชน จังหวัดตาก สุโขทัย พิษณุโลก พิจิตร และนครสวรรค์ เพื่อให้เกิดแนวทางป้องกันและเฝ้าระวังยาเสพติด โดยกระบวนการสร้างการมีส่วนร่วมของภาคประชาชน และส่งเสริมให้เกิดการสร้างพื้นที่ปลอดภัยในหมู่บ้าน/ชุมชน ทั้งนี้ นายนิยม เติมศรีสุข เลขาธิการคณะกรรมการป้องกันและปราบปรามยาเสพติด ได้กล่าวรายงานวัตถุประสงค์โครงการ โดยมี นายสิริรัฐ ชุมอุปการ ผู้ว่าราชการจังหวัดพิจิตร กล่าวต้อนรับ พร้อมด้วย นายวิชัย ไชยมงคล ที่ปรึกษาการป้องกันและปราบปรามยาเสพติด หัวหน้าส่วนราชการในจังหวัดพิจิตร สมาชิกสภาผู้แทนราษฎรพรรคพลังประชารัฐ จังหวัดพิจิตร สุโขทัย พิษณุโลก ตาก นครสวรรค์ หน่วยงานในสังกัดกระทรวงยุติธรรมในจังหวัดพิจิตร แกนนําหมู่บ้าน/ประชาชน จังหวัดพิจิตร และผู้เกี่ยวข้องกว่า ๑,๐๐๐ คน เข้าร่วมฯ
ในการนี้ รัฐมนตรีว่าการกระทรวงยุติธรรม กล่าวใจความสําคัญตอนหนึ่งว่า ปัญหายาเสพติดในปัจจุบันมีแนวโน้มเพิ่มขึ้น สาเหตุสําคัญคือ กลุ่มผู้ผลิตยาเสพติดมีขีดความสามารถในการผลิตมากขึ้น ราคายาเสพติดถูกลง มีกลุ่มคนเข้าไปเกี่ยวข้องเพิ่มมากขึ้น สร้างความเดือดร้อนให้กับครอบครัว ชุมชน และสังคม จากสภาพปัญหาดังกล่าว รัฐบาลจึงกําหนดให้การป้องกันและแก้ไขปัญหายาเสพติดเป็นวาระเร่งด่วน ที่ต้องแก้ไขด้วยกระบวนการมีส่วนร่วมจากทุกภาคส่วน ดังนั้น การที่จะทําให้หมู่บ้าน ชุมชน เป็นพื้นที่ปลอดภัยจากยาเสพติด จึงต้องอาศัยความร่วมมือจากทุกภาคส่วน ร่วมวางแผนและลงมือทํา โดยมีส่วนราชการที่เกี่ยวข้องเข้าไปสนับสนุนการดําเนินงาน เพื่อให้เกิดความยั่งยืนและต่อเนื่อง เน้นกระบวนการมีส่วนร่วม ดึงพลังชุมชนให้เข้ามามีบทบาทในการป้องกันและแก้ไขปัญหายาเสพติด
ต่อไป
จากนั้น รัฐมนตรีว่าการกระทรวงยุติธรรมได้ร่วมเป็นสักขีพยานในพิธีมอบเงินสนับสนุนการดําเนินงานป้องกันและเฝ้าระวังปัญหายาเสพติดให้กับเครือข่ายด้านการป้องกันและแก้ไขปัญหายาเสพติดระดับตําบล จํานวน ๘๙ ตําบล และเยี่ยมชมนิทรรศการของหน่วยงานในสังกัดกระทรวงยุติธรรมพื้นที่จังหวัดพิจิตร ภายใต้แนวคิด ชุมชนเข้มแข็ง ยุติธรรมสร้างสุข
รัฐบาลไทย-ข่าวทำเนียบรัฐบาล-“บิ๊กป้อม” ประชุมบอร์ด กมช. เร่งเดินหน้าไซเบอร์ซิเคียวริตี้
วันจันทร์ที่ 20 เมษายน 2563
“บิ๊กป้อม” ประชุมบอร์ด กมช. เร่งเดินหน้าไซเบอร์ซิเคียวริตี้
“บิ๊กป้อม” ประชุมบอร์ด กมช. เร่งเดินหน้าไซเบอร์ซิเคียวริตี้
“บิ๊กป้อม” นําประชุมบอร์ด กมช. เร่งพิจารณา 2 เรื่องสําคัญหนุนเดินหน้าด้านรักษาความมั่นคงปลอดภัยไซเบอร์ให้มีประสิทธิภาพตามที่กฎหมายไซเบอร์กําหนด
วันนี้ (17 เม.ย.) พล.อ.ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการรักษาความมั่นคงปลอดภัยไซเบอร์แห่งชาติ (กมช.) ครั้งที่ 2/2563 ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล โดยที่ประชุมมีการพิจารณาใน 2 หัวข้อที่ต้องเร่งดําเนินการตามที่กฎหมายไซเบอร์กําหนดคือ เรื่องการแต่งตั้งกรรมการผู้ทรงคุณวุฒิ ในคณะกรรมการกํากับดูแลด้านความมั่นคงปลอดภัยไซเบอร์ (กกม.) เพื่อทําหน้าที่ติดตามการดําเนินงานตามนโยบายและแผนสําคัญๆ ให้เป็นไปตามทิศทางที่ กมช. ได้กําหนดไว้ และหน้าที่หลักสําคัญอีกประการหนึ่งคือ การดูแลและดําเนินการเพื่อรับมือกับภัยคุกคามทางไซเบอร์ และเรื่องพิจารณาเห็นชอบประกาศ กมช. เรื่อง หลักเกณฑ์การแต่งตั้งเลขาธิการ เพื่อให้เกิดกลไกการขับเคลื่อน สกมช. ซึ่งถือเป็นอํานาจหน้าที่ที่สําคัญในห้วงแรกของ กมช.
โดยเรื่องการแต่งตั้งกรรมการผู้ทรงคุณวุฒิใน กกม. เพื่อให้ กกม. สามารถทําหน้าที่ ที่กฎหมายไซเบอร์กําหนดได้อย่างมีประสิทธิภาพต่อไป ซึ่งมาตรา 12 แห่ง พ.ร.บ. ไซเบอร์ฯ กําหนดให้ กกม.มีกรรมการผู้ทรงคุณวุฒิจํานวนไม่เกิน 4 คน โดยที่ประชุมวันนี้ร่วมกันพิจารณาคัดเลือกผู้ที่ได้รับการสรรหาเพื่อพิจารณาแต่งตั้งเป็นกรรมการผู้ทรงคุณวุฒิทั้ง 4 ด้าน ได้แก่ ด้านการรักษาความมั่นคงปลอดภัยไซเบอร์, ด้านเทคโนโลยีสารสนเทศและการสื่อสาร, ด้านวิทยาศาสตร์ หรือด้านวิศวกรรมศาสตร์ และด้านกฎหมาย ด้านละ 1 คน
สําหรับการพิจารณาประกาศคณะกรรมการการรักษาความมั่นคงปลอดภัยไซเบอร์แห่งชาติ เรื่อง หลักเกณฑ์การแต่งตั้งเลขาธิการคณะกรรมการการรักษาความมั่นคงปลอดภัยไซเบอร์ ได้ให้ความเห็นชอบตามที่มีการเสนอในที่ประชุม เพื่อเตรียมการให้เกิดกลไกการขับเคลื่อน สกมช. ในขั้นตอนต่อจากนี้ไป
“จากการประชุมในวันนี้ กมช. ได้รับทราบความคืบหน้าในการดําเนินการด้านการรักษาความมั่นคงปลอดภัยไซเบอร์ของ สกมช. และพิจารณาให้ความเห็นชอบในประเด็นต่างๆ นั้น ถือได้ว่าเป็นการสร้างและผลักดันความคืบหน้าในการขับเคลื่อนกลไกการรักษาความมั่นคงปลอดภัยไซเบอร์ของประเทศ 2 เรื่องสําคัญด้วยกัน คือ 1. การแต่งตั้งกรรมการผู้ทรงคุณวุฒิใน กกม. และ 2. เห็นชอบประกาศ กมช.เรื่อง วิธีการ หลักเกณฑ์การแต่งตั้งเลขาธิการ เพื่อเตรียมการให้เกิดกลไกการขับเคลื่อน สกมช.ในขั้นตอนต่อไป” พล.อ.ประวิตรกล่าว
ขณะเดียวกัน ที่ประชุมยังได้รับรายงานภาพรวมความคืบหน้าของการเตรียมจัดตั้ง สํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) ในช่วง 3 ที่ผ่านมา และความคืบหน้าการสรรหากรรมการผู้ทรงคุณวุฒิในคณะกรรมการบริหาร สกมช. (กบส.)
************
รัฐบาลไทย-ข่าวทำเนียบรัฐบาล-ผลการจัดอันดับความน่าเชื่อถือของประเทศไทย โดยบริษัท Japan Credit Rating Agency, Ltd. (JCR)
วันพฤหัสบดีที่ 6 สิงหาคม 2563
ผลการจัดอันดับความน่าเชื่อถือของประเทศไทย โดยบริษัท Japan Credit Rating Agency, Ltd. (JCR)
JCR ยืนยันอันดับความน่าเชื่อถือของตราสารหนี้รัฐบาลระยะยาวสกุลเงินตราต่างประเทศที่ระดับ A- และสกุลเงินบาทที่ระดับ A และยืนยันมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable outlook) เมื่อวันพุธที่ 22 กรกฎาคม 2563
กระทรวงการคลังได้แถลงข่าวรายงานผลการจัดอันดับความน่าเชื่อถือของประเทศไทยโดยบริษัท Japan Credit Rating Agency, Ltd. (JCR) ว่า JCR ยืนยันอันดับความน่าเชื่อถือของตราสารหนี้รัฐบาลระยะยาวสกุลเงินตราต่างประเทศที่ระดับ A- และสกุลเงินบาทที่ระดับ A และยืนยันมุมมองความน่าเชื่อถือของประเทศไทยอยู่ในระดับที่มีเสถียรภาพ (Stable outlook) เมื่อวันพุธที่ 22 กรกฎาคม 2563 โดยมีรายละเอียดดังนี้
1. ประเทศไทยมีมาตรการและการดําเนินการอย่างรวดเร็วในการรับมือกับสถานการณ์การระบาดของโรคติดเชื้อไวรัสโคโรนา 2019 (COVID-19) ส่งผลให้มีจํานวนผู้เสียชีวิตและผู้ติดเชื้ออยู่ในระดับต่ํามาก เมื่อเปรียบเทียบกับประเทศสหรัฐอเมริกาและประเทศในทวีปยุโรป อย่างไรก็ดี การระบาดของ COVID-19 ส่งผลกระทบอย่างรุนแรงต่อเศรษฐกิจของประเทศไทย โดยเฉพาะอย่างยิ่งต่อภาคธุรกิจที่เกี่ยวเนื่องกับการท่องเที่ยวและการส่งออก
2. การดําเนินมาตรการทางการเงินและการคลังต่างๆ ของรัฐบาลในปี 2563 ทําให้รัฐบาลต้องขาดดุลงบประมาณเพิ่มขึ้น และสัดส่วนหนี้สาธารณะต่อผลิตภัณฑ์มวลรวมในประเทศ (Debt to GDP) สูงขึ้น อย่างไรก็ดี JCR ยังคงเชื่อมั่นว่ารัฐบาลจะสามารถรักษาเสถียรภาพทางการคลังและบริหารจัดการหนี้สาธารณะให้อยู่ระดับที่เหมาะสมได้เนื่องจากมีการรักษาวินัยทางการคลังอย่างดีมาโดยตลอด และรัฐบาลยังมีพื้นที่ทางการคลังเพียงพอเพื่อดําเนินนโยบายและแก้ไขปัญหาจากการระบาดของ COVID-19 นอกจากนี้ JCR คาดว่าการดําเนินมาตรการทางการเงินและการคลังข้างต้น จะส่งผลให้เศรษฐกิจไทยกลับมาเติบโตอีกครั้งในปี 2564
3. สําหรับภาคธนาคารและภาคต่างประเทศ พบว่า ภาคธนาคารมีเสถียรภาพ และภาคต่างประเทศแข็งแกร่ง โดยมีดุลบัญชีเดินสะพัดเกินดุล และทุนสํารองระหว่างประเทศอยู่ในระดับสูง ส่งผลให้ประเทศไทยมีความยืดหยุ่นในการดําเนินมาตรการเพื่อรองรับสถานการณ์ที่ไม่คาดคิดในอนาคต
สํานักนโยบายและแผน สํานักงานบริหารหนี้สาธารณะ
โทร. 02 265 8050 ต่อ 5516
รัฐบาลไทย-ข่าวทำเนียบรัฐบาล-นายกรัฐมนตรีกำชับจัดระเบียบชายหาด ใช้ประโยชน์หลากหลายและยึดป้องกันโควิด-19
วันอาทิตย์ที่ 7 มิถุนายน 2563
นายกรัฐมนตรีกําชับจัดระเบียบชายหาด ใช้ประโยชน์หลากหลายและยึดป้องกันโควิด-19
นายกรัฐมนตรีกําชับจัดระเบียบชายหาด ใช้ประโยชน์หลากหลายและยึดป้องกันโควิด-19
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีเปิดเผยถึงพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสั่งการให้มีการจัดระเบียบชายหาดใหม่และอํานวยความสะดวกให้พี่น้องประชาชนเลือกทํากิจกรรมได้ตามต้องการแต่ต้องไม่เกิดความแออัดและปลอดภัยจากการแพร่หรือไปรับเชื้อโควิด-19โดยจัดระเบียบพื้นที่ให้ชัดเจนมีโซนสําหรับประชาชนพักผ่อนรับประทานอาหารให้มีร้านหรือสามารถขายอาหารได้พร้อมจัดให้มีพื้นที่ว่างที่ประชาชนสามารถปูเสื่อหรือนําเก้าอี้เล็กมาตั้งเพื่อรับประทานอาหารกันเองในครอบครัวรวมทั้งพื้นที่สําหรับเล่นกีฬาชายหาดกีฬาทางน้ําทางเรือทั้งหมดนี้ต้องเน้นถึงความปลอดภัยไม่ให้รบกวนซึ่งกันและกันรวมทั้งจํากัดจํานวนผู้เข้ามาท่องเที่ยวในแต่ละพื้นที่ชายหาดตั้งแต่บริเวณภายนอกควบคุมการจราจรหากพบเห็นว่าชายหาดบริเวณดังกล่าวดูคับแคบหรือหนาแน่นไป ก็ให้พิจารณาใช้ชายหาดอื่นๆใกล้เคียงได้โดยต้องมีมาตรการเช่นเดียวกัน
นายกรัฐมนตรียังขอให้กระทรวงมหาดไทยการท่องเที่ยวฯและองค์กรปกครองท้องถิ่นรวมถึงผู้ประกอบการช่วยกันดูแลบริหารจัดการขยะโดยรอบบริเวณดังกล่าวด้วยทั้งนี้ยืนยันว่ารัฐบาลไม่ได้ห้ามการทํากิจกรรมใดๆแต่ฝากให้พ่อค้าแม่ค้าคนขายของเรียนรู้ปรับตัวนําเสนอรูปแบบบริการตาม "ชีวิตวิถีใหม่"หรือ "New Normal"ด้วย
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-องค์การอนามัยโลกยกย่อง นรม. ไทย เป็นผู้นำทางด้านการส่งเสริมการออกกำลังกายในระดับโลก
วันพุธที่ 7 ธันวาคม 2559
องค์การอนามัยโลกยกย่อง นรม. ไทย เป็นผู้นําทางด้านการส่งเสริมการออกกําลังกายในระดับโลก
องค์การอนามัยโลก (WHO) กล่าวชื่นชมรัฐบาลไทยกรณีที่นายกรัฐมนตรีกําหนดให้ทุกวันพุธ เวลา 15.00 - 16.30 น. เป็นช่วงเวลาออกกําลังกายเพื่อสร้างเสริมสุขภาพแก่เจ้าหน้าที่ภาครัฐ
วันนี้ (7 ธันวาคม 2559) เวลา 11.00 น. ที่ทําเนียบรัฐบาล สํานักโฆษกเปิดเผยว่า ดอกเตอร์มาร์กาเร็ต ชาน ผู้อํานวยการใหญ่ องค์การอนามัยโลก ได้กล่าวแสดงความยินดีกับรัฐบาลไทย กรณีที่ พลเอก ประยุทธ์ จันทร์โอชา นายกรัฐมนตรี ได้ประกาศนโยบายเพื่อการสร้างเสริมสุขภาพเจ้าหน้าที่ของรัฐ ด้วยการชักชวนให้มาออกกําลังกายเป็นประจํา ในระหว่างสัปดาห์ของการทํางาน ซึ่งเป็นนโยบายที่สอดคล้องกับผลสรุปของการประชุมนานาชาติว่าด้วยการส่งเสริมกิจกรรมทางกายและสุขภาพ พ.ศ. 2559 ระหว่างวันที่ 16 -19 พฤศจิกายน 2559 ณ ศูนย์การประชุมแห่งชาติสิริกิติ์ โดยประเทศไทยเป็นประเทศแรกในภูมิภาคเอเชียที่ได้รับการคัดเลือกจากองค์การอนามัยโลกให้เป็นเจ้าภาพในการจัดประชุมดังกล่าว
โอกาสนี้ ผู้อํานวยการใหญ่ องค์การอนามัยโลก ได้กล่าวชื่นชมนโยบายดังกล่าวของ พลเอก ประยุทธ์ จันทร์โอชา นายกรัฐมนตรีว่า เป็นนโยบายที่น่าประทับใจที่เกิดจากการริเริ่มของนายกรัฐมนตรีไทยซึ่งจะเป็นตัวอย่างให้กับรัฐบาลอื่น ๆ ในอีกหลายประเทศทั่วโลก และสามารถกล่าวได้ว่า นายกรัฐมนตรีไทยเป็นผู้นําทางด้านการส่งเสริมการออกกําลังกายในระดับโลก ทั้งนี้ องค์การอนามัยโลกได้ทํางานอย่างใกล้ชิดเกี่ยวกับการส่งเสริมการออกกําลังกายเพื่อสร้างเสริมสุขภาพที่ดีร่วมกับหน่วยงานต่าง ๆ ของประเทศไทย ได้แก่ กระทรวงสาธารณสุข และ สํานักงานกองทุนสนับสนุนการสร้างเสริมสุขภาพหรือ สสส.
*****************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.เผยผู้บาดเจ็บเหตุรุนแรงภาคใต้อาการดีขึ้น ย้ำรัฐบาลให้การดูแลรักษาพยาบาลทั้งหมด
วันอังคารที่ 23 สิงหาคม 2559
สธ.เผยผู้บาดเจ็บเหตุรุนแรงภาคใต้อาการดีขึ้น ย้ํารัฐบาลให้การดูแลรักษาพยาบาลทั้งหมด
กระทรวงสาธารณสุข เผยอาการผู้บาดเจ็บจากเหตุระเบิดและไฟไหม้ ที่ภาคใต้ทุกรายอาการดีขึ้น พร้อมให้การดูแลรักษาอย่างเต็มที่ ย้ํารัฐบาลไทยจะเป็นผู้ดูแลค่ารักษาทั้งหมด พร้อมส่งทีมสุขภาพจิตดูแลเยียวยาจิตใจผู้สูญเสียและญาติอย่างใกล้ชิด
เช้าวันนี้ (14 สิงหาคม 2559) ที่กระทรวงสาธารณสุข จ.นนทบุรี นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังการประชุมศูนย์ปฎิบัติการป้องกันและแก้ไขปัญหาสาธารณภัย ด้านการแพทย์และสาธารณสุข กรณีการบาดเจ็บและเสียชีวิตจากเหตุระเบิด เมื่อวันที่ 11-12 สิงหาคม 2559 ว่า ความคืบหน้าเกี่ยวกับดูแลรักษาผู้บาดเจ็บจากเหตุระเบิดและไฟไหม้ วันนี้(14 สิงหาคม 2559) ณ เวลา 10.00 น. มีผู้บาดเจ็บนอนพักรักษาตัวในโรงพยาบาล รวม 22 ราย คนไทย 14 ราย ต่างชาติ 8 ราย กลับบ้าน 1 ราย ทุกรายอาการปลอดภัย และอยู่ในความดูแลของทีมแพทย์อย่างใกล้ชิด
นายแพทย์โสภณ กล่าวต่อว่า สําหรับเรื่องการรักษาพยาบาล ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้กําชับให้ดูแลรักษาผู้บาดเจ็บทุกรายอย่างเต็มที่ สําหรับค่าใช้จ่ายในการรักษาพยาบาลนั้นทางรัฐบาลจะเป็นผู้รับผิดชอบทั้งหมด
นายแพทย์โสภณ กล่าวต่อไปว่า สําหรับการดูแลเยียวยาด้านจิตใจผู้เสียชีวิตและบาดเจ็บ กระทรวงสาธารณสุข ได้ให้ทีมช่วยเหลือเยียวยาจิตใจผู้ประสบภัย ลงพื้นที่ดูแลจิตใจผู้ได้รับผลกระทบจากเหตุรุนแรง โดยผลการเยี่ยวยาจิตใจผู้บาดเจ็บและครอบครัวผู้เสียชีวิต ที่จังหวัดตรัง สุราษฏร์ธานี และประจวบคีรีขันธ์ ผู้บาดเจ็บและญาติ ยังอยู่ในภาวะตระหนก วิตกกังวลกับเหตุการณ์ที่เกิดขึ้น ส่วนครอบครัวผู้เสียชีวิต ยังอยู่ในภาวะเศร้าโศกกับเหตุการณ์ที่เกิดขึ้นที่ต้องสูญเสียบุคคลอันเป็นที่รักในครอบครัว ทั้งนี้ทีมสุขภาพจิตจะให้การติดตามประเมินสภาวะจิตใจของผู้บาดเจ็บ และสูญเสียอย่างใกล้ชิด และต่อเนื่องอย่างไรก็ตามหากผู้สูญเสียหรือผู้ใกล้ชิด รู้สึกมีอาการซึมเศร้ารุนแรง ควรรีบปรึกษาสถานบริการสาธารณสุขที่ใกล้บ้านทันทีเพื่อรับการดูแลรักษาที่ถูกต้องต่อไป หรือโทรรับคําปรึกษาได้ที่สายด่วนสุขภาพจิต 1323 ตลอด 24 ชั่วโมง
***********************14 สิงหาคม 2559
รัฐบาลไทย-ข่าวทำเนียบรัฐบาล-วันคุ้มครองสัตว์ป่าแห่งชาติ ประจำปี พ.ศ.2560 “รวมใจอนุรักษ์สัตว์ป่า”
วันศุกร์ที่ 22 ธันวาคม 2560
วันคุ้มครองสัตว์ป่าแห่งชาติ ประจําปี พ.ศ.2560 “รวมใจอนุรักษ์สัตว์ป่า”
วันคุ้มครองสัตว์ป่าแห่งชาติ ประจําปี พ.ศ.2560
กระทรวงทรัพยากรธรรมชาติและสิ่งแวดล้อม โดย กรมอุทยานแห่งชาติ สัตว์ป่า และพันธุ์พืชกําหนดจัดงาน
วันคุ้มครองสัตว์ป่าแห่งชาติ ประจําปี พ.ศ.2560 ภายใต้แนวคิด “รวมใจอนุรักษ์สัตว์ป่า”โดยส่วนกลาง กําหนดจัดงานระหว่างวันที่ 26 – 27 ธันวาคม 2560 ณ หอศิลปวัฒนธรรมแห่งกรุงเทพมหานคร เขตปทุมวัน กรุงเทพมหานคร สําหรับ ส่วนภูมิภาค กําหนดจัดงานช่วงเดือนธันวาคมที่ผ่านมา ณ สํานักบริหารพื้นที่อนุรักษ์แต่ละแห่งทั่วประเทศ โอกาสนี้
ขอเชิญชวนนักเรียน นิสิต นักศึกษา และประชาชนทั่วไป ร่วมงานวันคุ้มครองสัตว์ป่าแห่งชาติ ประจําปี 2560
การจัดงานวันคุ้มครองสัตว์ป่าแห่งชาติ ในครั้งนี้ ผู้ร่วมงานจะได้ร่วมเทิดพระเกียรติและน้อมรําลึกถึง
พระมหากรุณาธิคุณของสมเด็จพระศรีนครินทราบรมราชชนนี และประวัติความเป็นมาของวันที่ 26 ธันวาคม ซึ่งเป็น
วันคุ้มครองสัตว์ป่าแห่งชาติ อีกทั้ง ยังได้รับรู้และตระหนักถึงความสําคัญของสัตว์ป่าและถิ่นที่อยู่อาศัยของสัตว์ป่า ตลอดจนได้รับทราบผลการดําเนินงานด้านการอนุรักษ์สัตว์ป่าของหน่วยงานภาครัฐ ภาคเอกชน และชุมชนต่าง ๆ
ที่ได้ร่วมกันดําเนินงาน นอกจากนี้ ยังสามารถเป็นส่วนหนึ่งในการส่งเสริม สนับสนุน และรณรงค์ให้เกิดการมีส่วนร่วม
ในการอนุรักษ์สัตว์ป่าจากทุกภาคส่วน อาทิ การร่วมเป็นพ่อแม่อุปถัมภ์สัตว์ป่าในสถานีเพาะเลี้ยงสัตว์ป่า ผ่านโครงการพ่อแม่อุปถัมภ์ของกรมอุทยานแห่งชาติ สัตว์ป่า และพันธุ์พืช, รวมถึงการแจ้งเหตุ หากพบเห็นสัตว์ป่าถูกทําร้ายหรือพบเห็นการทารุณสัตว์ป่า สามารถแจ้งได้ที่สายด่วนกรมอุทยานแห่งชาติ สัตว์ป่า และพันธุ์พืช หมายเลขโทรศัพท์ 1362 ตลอด 24 ชั่วโมง
ในโอกาสนี้ นางสาวสุทธิลักษณ์ ระวิวรรณ รองปลัดกระทรวงทรัพยากรธรรมชาติและสิ่งแวดล้อม ให้เกียรติเป็นประธานการแถลงข่าวประจําสัปดาห์กระทรวงทรัพยากรธรรมชาติและสิ่งแวดล้อม (ทส.) ในโครงการดังกล่าวโดยมีนาย ปิ่นสักก์ สุรัสวดี รองอธิบดีกรมอุทยานแห่งชาติ สัตว์ป่า และพันธุ์พืช ร่วมแถลงข่าว ณ ห้องประชุม 301 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-รมช.สมชายฯ เปิดงาน 20 ปี สถาบันยานยนต์ ย้ำอุตสาหกรรมยานยนต์ไทยต้องสะอาด ประหยัดและปลอดภัย
วันศุกร์ที่ 21 กันยายน 2561
รมช.สมชายฯ เปิดงาน 20 ปี สถาบันยานยนต์ ย้ําอุตสาหกรรมยานยนต์ไทยต้องสะอาด ประหยัดและปลอดภัย
รมช.สมชายฯ เปิดงาน 20 ปี สถาบันยานยนต์ ย้ําอุตสาหกรรมยานยนต์ไทยต้องสะอาด ประหยัดและปลอดภัย
วันนี้ (21 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานในพิธีเปิดงานและกล่าวปาฐกถาพิเศษในงาน 20 ปี สถาบันยานยนต์ กับ ทศวรรษแห่งการเปลี่ยนแปลงของอุตสาหกรรมยานยนต์ เรื่อง “ทศวรรษแห่งการเปลี่ยนแปลงของอุตสาหกรรมยานยนต์ไทย กับความท้าทายในยุคแห่งเทคโนโลยีและนวัตกรรม” โดยมีนายศิริรุจ จุลกะรัตน์ รองปลัดกระทรวงอุตสาหกรรม ประธานกรรมการสถาบันยานยนต์ และนายอดิศักดิ์ โรหิตะศุน กรรมการสถาบันยานยนต์ ผู้ทําการแทนผู้อํานวยการสถาบันยานยนต์ และนายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ให้การต้อนรับและร่วมเป็นเกียรติในงาน ณ โรงแรมเซนทาราแกรนด์ แอนด์ แบ็งค็อก คอนเวนชั่น แอทเซ็นทรัลเวิร์ล
อุตสาหกรรมยานยนต์ ถูกจัดให้เป็นอุตสาหกรรมเดิมที่มีศักยภาพ เนื่องจากเป็นอุตสาหกรรมที่ประเทศไทยมีความเชี่ยวชาญในการผลิต สามารถสร้างมูลค่าทางเศรษฐกิจได้เป็นจํานวนมากและหากได้รับการพัฒนาต่อยอดด้วยเทคโนโลยีและนวัตกรรมแล้ว จะสามารถนําไปสู่อุตสาหกรรมอนาคตซึ่งมีความสามารถเติบโตสูง และในปัจจุบันประเทศไทยได้ส่งเสริมอุตสาหกรรม #ภายใต้แนวคิดสะอาด ประหยัด ปลอดภัย นั่นคือรถยนต์ที่ผลิตในประเทศไทยต้องปล่อยมลพิษต่ํา และมีประสิทธิภาพการใช้พลังงานสูง รวมทั้งมีความปลอดภัยแก่ผู้ขับขี่ในการใช้งาน และเพื่อให้ประเทศไทยสามารถต่อยอดอุตสาหกรรมยานยนต์ไปสู่อุตสาหกรรมยานยนต์สมัยใหม่ด้วยการผลิตยานยนต์ไฟฟ้า คณะรัฐมนตรีจึงมีมติเห็นชอบมาตรการสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทย เพื่อสนับสนุนการผลิตรถยนต์ที่ขับเคลื่อนด้วยพลังงานไฟฟ้าในประเทศไทยให้เกิดผลอย่างเป็นรูปธรรม
ทั้งนี้ เพื่อรองรับความเปลี่ยนแปลงในทศวรรษหน้า สถาบันยานยนต์ได้มีการทบทวนวิสัยทัศน์ บทบาทภารกิจใหม่ จากการเป็นองค์กรแห่งความรู้และความเชี่ยวชาญ เพื่อการพัฒนาอุตสาหกรรมยานยนต์ไทยสู่วิสัยทัศน์ใหม่ ปี2561 คือ องค์กรชั้นนําด้านการพัฒนาอุตสาหกรรมยานยนต์ และชิ้นส่วนสู่อนาคต ด้วยระบบนิเวศที่เป็นมิตรต่อสิ่งแวดล้อม และทันต่อยุคสมัย
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 19 เมษายน 2563 [กระทรวงสาธารณสุข]
วันอาทิตย์ที่ 19 เมษายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 19 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่19 เมษายน 2563
1. สถานการณ์ทั่วโลกข้อมูลตั้งแต่วันที่5 มกราคม –19 เมษายน2563 (7.00 น.) พบผู้ป่วยจํานวน 2,330,856 ราย เสียชีวิต 160,754 ราย ประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 738,792 ราย เสียชีวิต 39,014 รายสเปนพบผู้ป่วย 194,416 ราย เสียชีวิต 20,639 ราย และอิตาลีพบผู้ป่วย 175,925 ราย เสียชีวิต 23,227 ราย
2. สถานการณ์ในประเทศไทย (18 เมษายน 2563 เวลา 16.00 น.) มีจํานวนผู้ป่วยกลับบ้านได้มากกว่าผู้ป่วยรายใหม่ มีผู้ป่วยกลับบ้านได้ 141 ราย (สะสม 1,928 ราย) ผู้ป่วยรายใหม่รายงานวันนี้ 32 ราย ส่งผลให้มีผู้ป่วยที่ยังรักษาอยู่ในโรงพยาบาลลดลงเหลือเพียง 790 ราย
โดยผู้ป่วยรายใหม่ 32 ราย นับเป็นลําดับที่ 2,734 - 2,765 จําแนกเป็นกลุ่มได้ดังนี้
กลุ่มที่ 1เป็นผู้สัมผัสกับผู้ป่วยที่มีรายงานมาแล้ว 18 ราย(พบที่จังหวัดปัตตานี, ชุมพร, กรุงเทพฯ)
กลุ่มที่ 2ผู้ป่วยรายใหม่ จํานวน 5 รายมีรายละเอียด ดังนี้
2.1 ไปสถานที่ชุมนุมชน เช่น ห้างสรรพสินค้า, ตลาดนัด, สถานที่ท่องเที่ยว 2 ราย
2.2 อาชีพเสี่ยง 3 ราย (เป็นพนักงานบริษัท, ค้าขาย, พนักงานในสถานบันเทิง)
กลุ่มที่3ยืนยันพบเชื้อ อยู่ระหว่างสอบสวนโรค5ราย
กลุ่มที่4เดินทางมาจากต่างประเทศ และเข้าState Quarantines4ราย(กลับจากอินโดนีเซีย 1 ราย, สหรัฐอเมริกา 1 ราย, อังกฤษ 2 ราย)
วันนี้ ไม่มีรายงานผู้ป่วยทีเป็นบุคลากรทางการแพทย์ และผู้เสียชีวิต
โดยสรุปภาพรวมวันนี้ มีผู้ป่วยกลับบ้านสะสม1,928 ราย ยังรักษาในโรงพยาบาล 790 รายเสียชีวิตรวม 47 รายรวมมีผู้ป่วยสะสม 2,765 ราย
จากรายงานผู้ป่วยติดเชื้อไวรัสโรนา 2019 ในช่วง 14 วันที่ผ่านมา (วันที่ 5 -18 เมษายน 2563) มีจังหวัดที่ไม่มีรายงานผู้ป่วยรายใหม่รวม 33 จังหวัด คือ เชียงราย, เพชรบุรี, เพชรบูรณ์, แพร่, แม่ฮ่องสอน,
รัฐบาลไทย-ข่าวทำเนียบรัฐบาล-กระทรวงยุติธรรม ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
วันอังคารที่ 30 กรกฎาคม 2562
กระทรวงยุติธรรม ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
กระทรวงยุติธรรม ร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา พระบาทสมเด็จพระวชิรเกล้าเจ้าอยู่หัว
ในวันอาทิตย์ที่ ๒๘ กรกฎาคม ๒๕๖๒ เวลา ๐๘.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นําคณะผู้บริหารร่วมลงนามถวายพระพรชัยมงคล เนื่องในโอกาสวันเฉลิมพระชนมพรรษา
พระบาทสมเด็จพระวชิรเกล้าเจ้าอยู่หัว โดยมีนายธวัชชัย ไทยเขียว รองปลัดกระทรวงยุติธรรม
พันตํารวจโท พงษ์ธร ธัญญสิริ รองปลัดกระทรวงยุติธรรม คณะผู้บริหาร และเจ้าหน้าที่กระทรวงยุติธรรม
ร่วมลงนามถวายพระพรชัยมงคล ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-5 มาตรการหลักป้องกันโควิด-19
วันพุธที่ 10 มิถุนายน 2563
5 มาตรการหลักป้องกันโควิด-19
5 มาตรการหลักป้องกันโควิด-19
รัฐบาลไทย-ข่าวทำเนียบรัฐบาล-ศูนย์ปฏิรูปอุตสาหกรรม 4.0 ยกระดับศักยภาพ SMEs
วันศุกร์ที่ 17 สิงหาคม 2561
ศูนย์ปฏิรูปอุตสาหกรรม 4.0 ยกระดับศักยภาพ SMEs
รัฐบาลเปิดศูนย์ปฏิรูปอุตสาหกรรม 4.0 ในพื้นที่เขตพัฒนาเศรษฐกิจพิเศษหรือ EEC จ.ชลบุรี เพื่อส่งเสริมการพัฒนา SMEs วิสาหกิจชุมชน และ OTOP ให้มีความเข้มแข็งใน 3 ด้าน
ศุกร์ที่ 17 ส.ค.61
ศูนย์ปฏิรูปอุตสาหกรรม 4.0 ยกระดับศักยภาพ SMEs
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเปิดศูนย์ปฏิรูปอุตสาหกรรม 4.0 ในพื้นที่เขตพัฒนาเศรษฐกิจพิเศษหรือ EEC จ.ชลบุรี เพื่อส่งเสริมการพัฒนา SMEs วิสาหกิจชุมชน และ OTOP ให้มีความเข้มแข็งใน 3 ด้าน คือ ด้านผลิตภัณฑ์ ด้านกระบวนการทํางาน และด้านผู้ประกอบการและบุคลากร โดยศูนย์ดังกล่าวมี 2 พื้นที่หลัก ได้แก่ พื้นที่สร้างสรรค์ผลงานอุตสาหกรรม บริการเทคโนโลยีสมัยใหม่ให้ผู้ประกอบการใช้เป็นต้นแบบการพัฒนาบรรจุภัณฑ์ และพื้นที่โรงงานต้นแบบอุตสาหกรรมเกษตรแปรรูป บริการองค์ความรู้และต่อยอดพัฒนาสินค้าการเกษตรให้มีมูลค่าเพิ่มสูงขึ้น เหมาะสําหรับธุรกิจที่ยังมีกําลังไม่มากนัก ทั้งนี้ เป็นไปตามนโยบายไทยแลนด์ 4.0 ที่จะขับเคลื่อนเศรษฐกิจของประเทศไทยให้พ้นจากกับดักรายได้ปานกลาง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี